১৯৩০ এর দশকের মাঝামাঝি থেকে শেষের দিকটা পর্যন্ত মুক্তা-বাণিজ্য কমতে থাকে। কারণ এই সময়ে পারস্য উপসাগরীয় অঞ্চলে তেল প্রাপ্তির প্রভূত সম্ভাবনা দেখা দেয়। ১৯৩৬ সালের ৫ই জানুয়ারি এই অঞ্চলে তেল অনুসন্ধানের জন্য পেট্রোলিয়াম ডেভেলপমেন্ট লিমিটেডের আবুধাবি শাখা (ইরাক পেট্রোলিয়াম কোম্পানির একটি সহকারি শাখা) তৎকালীন শাসক শেখ শাখবুত বিন সুলতান আল নাহিয়ানের সাথে একটি সমঝোতামূলক চুক্তিতে আবদ্ধ হয়। এরপর ১৯৩৯ সালের জানুয়ারি মাসে এই কোম্পানিকে ৭৫ বছরের জন্য তেল অনুসন্ধানের সরকারি অনুমতি দিয়ে একটি চুক্তি স্বাক্ষরিত হয়। মরু এলাকা হওয়ার কারণে এ অঞ্চলের মূল ভূখণ্ডে অনুসন্ধান কার‍্য চালানো কঠিন হয়ে পড়েছিল। ১৯৫৩ সালে ডি'আর্কি এক্সপ্লোরেশন কোম্পানি (ব্রিটিশ পেট্রোলিয়াম— বিপির হয়ে অনুসন্ধান কার্যাবলী সম্পাদন করে) আবুধাবির সমুদ্র এবং এর উপকূলবর্তী এলাকা সমূহে তেলের জন্য অনুসন্ধান চালানোর অনুমতি পায়। আবুধাবি মেরিন এরিয়াস(ADMA) ছিল 'বিপি' এবং 'টোটাল'-এর একটি যৌথ প্রচেষ্টা। ১৯৫৮ সালে এডিএমএ এন্টারপ্রাইজ (ADMA Enterprise) জলভাগে ২৬৬৯ মিটার (৮৭৫৫ ফুট) গভীরে উম্ম শাইক তেলকুপটি আবিষ্কার করে। এরপর পিডিটিসি ১৯৫৯ সালে ভূভাগে মারবান নাম্বার-৩ এ আরেকটি তেলকুপ খুজে পায়। ১৯৬২ তে এই কোম্পানি বু-হাসা এবং এডিএমএ ১৯৬৫ সালে জলভাগে যাকুম তেলকুপটির সন্ধান পায়। তবে আজকের দিনে উল্লেখিত তেলক্ষেত্রগুলো ছাড়াও ভূভাগে আসাব, সাহিল ও শাহ এবং জলভাগে আল বুনদুক, আবু আল-বুখশ ইত্যাদি অন্যতম প্রধান তেলক্ষেত্র।

শহরের দৃশ্য
নামের ব্যুৎপত্তি
তেলের আবিষ্কার
আবুধাবির পুরাতন ছবির সংগ্রহ